# **POIM 2014-2020**

# **DIRECȚIA GENERALĂ ORGANISMUL INTERMEDIAR PENTRU TRANSPORT**

COMUNICAT DE PRESĂ

Prin Decizia Directorului General al Organismului Intermediar pentru Transport nr. 64/20.12.2017 a fost aprobată revizuirea Ghidului Solicitantului pentru Dezvoltarea Infrastructurii Rutiere, respectiv a fost lansată gestiunea apelurilor aferente: Obiectivului Specific 1.1 (O.S.) „*Creșterea mobilității pe reţeaua rutieră TEN-T centrală”*, Prioritatea de investiții 7i „*Sprijinirea unui spațiu european unic al transporturilor de tip multimodal prin investiții în TEN –T”*, din cadrul Axei Prioritare 1 (A.P) „Îmbunătăţirea mobilităţii prin dezvoltarea reţelei TEN-T şi a transportului cu metroul” și Obiectivului 2.1 (O.S.)„*Creșterea mobilității pe rețeaua rutieră TEN-T”,* Obiectivului specific 2.2 *(O.S.) „Creşterea accesibilităţii zonelor cu o conectivitate redusă la infrastructura rutieră a TEN-T”,* Prioritatea de investiții *„7a Sprijinirea unui spațiu european unic al transporturilor de tip multimodal prin investiții în TEN-T”,* Prioritatea de investiții *„7b Stimularea mobilității regionale prin conectarea nodurilor secundare și terțiare la infrastructrura TEN-T, inclusiv a nodurilor multimodale”* din cadrulAxei Prioritare 2 (A.P.) „*Dezvoltarea unui sistem de transport multimodal, de calitate, durabil şi eficient”.*

Ghidul Solicitantului împreună cu anexele aferente sunt disponibile pe site-ul [www.mt.ro](http://www.mt.ro) la secțiunea Organismul Intermediar pentru Transport.

Față de versiunea anterioară a Ghidului Solicitantului publicată în data de 07.02.2017, actuală versiune conține următoarele modificări:

a) Modificarea ratei de cofinanțare UE ce se majorează de la 75% la 85% pentru sectorul de transport din POIM 2014 – 2020,

b) inserarea în cuprinsul Anexei 3 la Ghidul Solicitantului a Anexei 6.1 – Lista Verificare politici europene/teme orizontale,

c) Solicitarea declarației autorității competente responsabile cu Gestionarea Apelor atât în cazul proiectelor majore cât și în cazul proiectelor minore.

d) Prelungirea perioadei de depunere a proiectelor noi de investiții și a proiectelor de sprijin privind pregătirea proiectelor de investiții până la 31.12.2022.

e) Modificarea în consecință a alocării stabilite pentru apelurile de proiecte.

Precizăm că apelurile de proiecte aferente OS 1.1, OS 2.1 și OS 2.2 au fost actualizate.

Programul Operațional Infrastructură Mare este unul dintre cele 7 programe operaționale din generația 2014-2020 implementate în România, cofinanțate din fondurile europene structurale și de investiții. Programul este gestionat de AM POIM din cadrul Ministerului Fondurilor Europene în calitate de Autoritatea de management pentru POIM 2014-2020.

Direcția Generală Organism Intermediar din cadrul Ministerului Transporturilor îndeplinește rolul de Organism Intermediar pentru axele prioritare de transport ale Programului Operațional Infrastructură Mare 2014-2020.